Den 22-årige brasilianer Kayke Moreno de Andrades Rodrigues har lavet aftale med AaB frem til den 30. juni 2011.

AaB har med brasilianske Kayke sikret sig en offensiv spiller med gode målstatisktikker. Han er den mest scorende ungdomsspiller i storklubben Flamengo nogensinde. Lige nu tilhører Kayke Moreno klubben Villa Nova, hvorfra han har været udlejet til BK Häcken og Tromsø. - Vi anser Kayke for at være en spiller med et stort potentiale, og han har vist, at han også er målscorer, så vores offensiv bliver stærkere med den nye aftale, siger sportsdirektør i AaB Lynge Jakobsen. Kayke Moreno selv er bevidst om, at han skal være med til at sikre, at AaB beholder sin plads i Superligaen. - Jeg håber at spille godt og dermed hjælpe holder til overlevelse i Superligaen, siger Kayke Moreno, som planlægger at blive i AaB i længere tid. Kayke Moreno begynder træningen med sine nye holdkammerater på mandag.